GiliGold/VAD_KnessetCorpus huggingface dataset:
נגיד בנק ישראל סטנלי פישר: לא, אבל זה מה שאנחנו רוצים, שזה יהיה חריג.
נגיד בנק ישראל סטנלי פישר: אפשר לפי החוק הזה להביא שלושה אנשים שאין אף אחד עם ידע מיוחד בכלכלה, יש להם ניסיון בחיים, בסדר, אבל זה לא מאפשר להם להשתתף בדיון המקצועי.
נגיד בנק ישראל סטנלי פישר: יש אנשים מאוד מוכשרים, אני מציע שנשתמש במלה 'חריגה'.
טידה שמיר: אני חושבת שזה צריך להיות הנוסח כמו שקיים בחוק החברות הממשלתיות.
משה גפני: אני לא חושב כך.
טידה שמיר: אנחנו יכולים, עורכת דין אפיק, לבקש הסתייגות ממשלתית לעניין הזה?
משה גפני: אברהם בייגה שוחט יכול להיות?
שלי יחימוביץ': לפי הדרישה שלהם לא, כי יש לו תואר בהנדסה.
נגיד בנק ישראל סטנלי פישר: מה שלא אפשר זה שאנחנו רוצים ועדה מקצועית ועכשיו אתה אומר שיש שלושה אנשים שיש הסתברות לא נמוכה---
אמנון כהן: אחד מהם רק כזה, לא כולם יהיו כאלה.
נגיד בנק ישראל סטנלי פישר: לא כתוב כאן אחד.
נגיד בנק ישראל סטנלי פישר: אנחנו אמרנו כחריג.
שגית אפיק: מי שהוועדה לאיתור מועמדים תבחר.
שגית אפיק: זה יכול להיות גם כזה, גם כזה וגם אחר.
משה גפני: יש ועדה לאיתור מועמדים.
טידה שמיר: אבל אם יש נימוקים טובים והוא כזה מוצלח, אז זה הנימוקים המיוחדים, אז למה שזה לא יהיה---
משה גפני: רבותיי, אפשר להגיש הסתייגות למליאה, לבקש את תמיכת הממשלה.
משה גפני: אי אפשר יותר.
משה גפני: לא עולה בדעתי שוועדה לאיתור מועמדים תיקח שלושה אנשים שאין להם ידע בכלכלה.
משה גפני: מדובר בכך שהוועדה לאיתור מועמדים תיקח אחד שיש לו תואר בכלכלה, כפי שאתם אומרים, אחד שיש לו תואר כזה בכלכלה, כפי שאתם אומרים.
משה גפני: הרי הוועדה לאיתור מועמדים לא תרצה לעשות דברים שהם דברים חריגים.
משה גפני: המקרה החריג ביותר זה שיש אדם משכמו ומעלה שאתה, אדוני הנגיד, היית רוצה אותו, שהוא יהיה.
משה גפני: אין לו את התואר, אבל יש לו---
טידה שמיר: לזה אנחנו מסכימים, אבל במקרים חריגים.
אורנה ואגו: זה מנימוקים מיוחדים.
חיים אורון: אני חושב שאם יהיה כתוב מטעמים מיוחדים ולא חריגים, אני לא חושב שעל זה זה עומד.
אורנה ואגו: לא אמרנו 'טעמים חריגים', אמרנו במקרים חריגים.
משה גפני: חברת הכנסת יחימוביץ, רצית רשות דיבור?
משה גפני: לפני ההצבעה על כל החוק.
נגיד בנק ישראל סטנלי פישר: אני מבקש את זכות הדיבור.
נגיד בנק ישראל סטנלי פישר: הגוף הזה הוא מרכז העניין, הוועדה המוניטרית.
נגיד בנק ישראל סטנלי פישר: עכשיו פתחתם פתח שאם יש במקרה ממשלה שעושה טעות וועדת האיתור לא עושה בדיוק מה שנדרש, שהם יזמינו שלושה אנשים שאין להם את הכישורים המקצועיים שהם צריכים כדי להשתתף באופן מקצועי בדיון.
נגיד בנק ישראל סטנלי פישר: המטרה כאן זה שהדיון יהיה מקצועי, שזה יהיה מכוון להשגת המטרות, כולל סגירת הפערים החברתיים, אז יש יתרון לזה שיהיו אנשים עם הרבה ניסיון, אבל לא שיהיו שלושה.
שלי יחימוביץ': חבר הכנסת גפני, אולי אפשר לסייג שאחד מהשלושה תהיה אפשרות ש---
משה גפני: אני לא מסייג שום דבר.
שלי יחימוביץ': לא, כי יש כאן---
משה גפני: אני מבקש להקריא לוועדה את מה שאישרנו.
שי חרמש: רגע, בוא נעלה את האופציה.
שי חרמש: חברי ועדה---
משה גפני: הנגיד צודק, אנחנו ועדה שלא שווה שום דבר.
משה גפני: הוועדה לאיתור מועמדים, דיברנו על העניין הזה כבר שלוש פעמים.
שי חרמש: אבל עלו פה עוד טיעונים כרגע.
שלי יחימוביץ': הגם שאני לא חשבתי על האופציה שכל השלושה יהיו בלי השכלה כלכלית.
משה גפני: מאה אחוז, אני רוצה להקריא לכם איך נבחרים השלושה הללו.
שלי יחימוביץ': כרגע הנוסח מאפשר שלושה כאלה.
משה גפני: מה אישרנו שהשלושה האלה ייבחרו; תוקם ועדה לאיתור מועמדים לכהונה כחברים מקרב הציבור בוועדה ובמועצה, ואלה חבריה: (1) יושב ראש הוועדה לאיתור מועמדים שימנה היועץ המשפטי לממשלה והוא כשיר לכהן כשופט של בית משפט מחוזי, ויכול שיהיה מכהן כשופט או מי שפרש מתפקידו בשירות המדינה או בשירות הציבורי; (2) שני נציגי ציבור שתמנה הממשלה, לפי הצעת שר האוצר בהתייעצות עם יושב ראש הוועדה לאיתור מועמדים, שהם אנשי משק וכלכלה, או אנשי סגל אקדמי בכיר במוסדות להשכלה גבוהה, או מי שהיו אנשי סגל כאמור.
משה גפני: הוועדה לאיתור מועמדים תמליץ לממשלה, לאחר התייעצות עם הנגיד -צריך להתייעץ עם נגיד בנק ישראל- על המועמדים לכהונה כחברים מקרב הציבור בוועדה ובמועצה, כאמור בסעיפים.
משה גפני: לאחר שבחנה את כשירותם על פי האמור בסעיפים אלה ואת התאמתם לתפקיד, בשים לב בין השאר לצרכיה המיוחדים של הוועדה---
אמנון כהן: אם הוא יתנגד, יתנגד.
שגית אפיק: לא, זו רק התייעצות.
אמנון כהן: אז הוא מתנגד בהתייעצות, אומר 'לא מתאים לי איש פלוני'.
קריאה: הוועדה המוניטרית זה הגוף הכי מכובד שיש בבנק.
שלי יחימוביץ': מכובד, זה לא משכנע אותי, עם כל הכבוד.
שלי יחימוביץ': עורכת דין אפיק, יש לי שאלה, האם הנוסח הזה של החוק יוצר אפשרות לסיטואציה שבה כל השלושה הם אנשים חסרי השכלה כלכלית?
שגית אפיק: לכאורה כן.
שגית אפיק: סביר להניח שזה לא יקרה.
שלי יחימוביץ': אז אנחנו צריכים לתקן את זה.
שלי יחימוביץ': אנחנו לא יכולים להסתפק בלהניח.
שגית אפיק: הסבירות שזה יקרה בפועל היא נמוכה.
נגיד בנק ישראל סטנלי פישר: אנחנו לא יכולים להיכנס למה סביר.
נגיד בנק ישראל סטנלי פישר: אנחנו עשינו את זה בכמה מקומות וכל פעם שאנחנו משאירים פתח למשהו לא מקצועי, אז יום אחד אנחנו נשלם את המחיר.
נגיד בנק ישראל סטנלי פישר: יש חוק, שכל דבר שיכול לקרות, יקרה.
שלי יחימוביץ': כל דבר שצריך להשתבש, ישתבש.
שלי יחימוביץ': יש כלל כזה.
שלי יחימוביץ': זה ממדריך הטרמפיסט לגלקסיה.
אמנון כהן: יש פה הרבה סימונים שעוברים, אני לא חושב שיש פה חשש, יש לך ועדה, תיאום עם הנגיד, ממשלה מאשרת.
טידה שמיר: זה לא תיאום, זו התייעצות.
רוני טלמור: אני הצעתי שבמקרים חריגים ניתן למנות, וגם שהוועדה צריכה להשתכנע שקיימים נימוקים מיוחדים למינוי כאמור.
רוני טלמור: אני גם הצעתי להעלות את מספר השנים ל-12.
משה גפני: זה החוק ההוא.
טידה שמיר: זה הנוסח של חוק החברות הממשלתיות, אנחנו פחותים מכל חברה ממשלתית אחרת?
שלי יחימוביץ': לעומת זאת, אתם גם עולים על כל חברה אחרת, אתם נהנים מ---
חיים אורון: אני לא חושב שאיזה שהוא עיקרון יישבר אם יהיה פה כתוב 'אחד מתוך...
חיים אורון: יכול שיהיה.
חיים אורון: ..'.
חיים אורון: אחד יכול שיהיה, אולי הוא לא יהיה ואולי כן יהיה.
שלי יחימוביץ': אני מסכימה עם חבר הכנסת אורון, זה מידתי, זה בסדר.
אורנה ואגו: סליחה, לא לכתוב אחד מתוך שלושה, כי אז זה גורם שתמיד יהיה כזה אחד.
אורנה ואגו: תכתבו את זה, אז יהיה אחד כזה תמיד.
משה גפני: מי בעד אישור סעיף 16, התווסף על פי ההצעה עכשיו, 'אחד מתוך השלושה---
טיה שמיר: נכון שיהיה.
חיים אורון: לא נכון, אפשר שיהיה.
משה גפני: אחד מתוך השלושה, אפשר שיהיה שהוא בעל ידע וכולי, ולא מעלים את השנים.
משה גפני: אני מבקש להצביע על כל החוק מקשה אחת, כפי שהוא אושר.
משה גפני: הצבעה בעד הצעת חוק בנק ישראל התש"ע 2010 – רוב נגד – מיעוט הצעת החוק אושרה.
משה גפני: נגיד הבנק בבקשה, ואחרי זה חברי הכנסת.
נגיד בנק ישראל סטנלי פישר: אני רוצה להודות ליושב הראש, מר גפני.
נגיד בנק ישראל סטנלי פישר: הוא ניהל את הדיונים האלה בדרך מאוד מרשימה, אני יכול להגיד.
נגיד בנק ישראל סטנלי פישר: אני לא יודע איך הוא מצליח להבין את כל הדברים שקורים סביבו, אבל הוא---
קריאה: מוכשר.
נגיד בנק ישראל סטנלי פישר: מה שנאמר שם, מוכשר.
נגיד בנק ישראל סטנלי פישר: אני מאוד מודה לך, אדוני היושב ראש.
משה גפני: תודה רבה, אבל זה הוועדה, לא אני.
נגיד בנק ישראל סטנלי פישר: .
נגיד בנק ישראל סטנלי פישר: אני רוצה גם להודות לחברי הוועדה, אני יודע שזה לא הדיון הכי מעניין בעולם, חוץ מברגעים מסוימים, אבל יש כאן אנשים שהשתתפו בכל הדיונים, יש אנשים שיכולנו לדבר איתם בכל דרך, אני מאוד מודה לכל אחד שתרם להעברת החוק הזה.
נגיד בנק ישראל סטנלי פישר: זה לא החוק שהתחלנו איתו, אבל לדעתי זה חוק טוב, זה יאפשר לבנק לעשות את העבודה שלו באופן יותר יעיל, באופן יותר אחראי, באופן יותר שקוף, עם שקיפות לציבור, זה הדבר הכי חשוב, גם לכנסת, גם לממשלה.
נגיד בנק ישראל סטנלי פישר: אני חושב שאתם כאן אישרתם חוק שיכול להיות יסוד למדיניות המוניטרית וכל ההיבטים האחרים של העבודה של הבנק.
נגיד בנק ישראל סטנלי פישר: אני מקווה שלפחות ל-50 השנים הבאות, אבל אני יודע שהיושב ראש ירצה מפעם לפעם שבמקום להביא חוק כל 50 שנה, נביא את זה כל שנתיים, אז נגיע לאיזה הסכמה באמצע.
משה גפני: אני מוכן להתפשר איתך בתנאי שאתה אומר עכשיו לוועדה שאתה ממשיך לקדנציה נוספת.
משה גפני: לא צריך להגיד לראש הממשלה, תגיד לוועדה.
שי חרמש: הוא אמר לך, תתייעץ עם אשתו.
משה גפני: מה אתה אומר, אדוני הנגיד?
משה גפני: אנחנו רוצים שתמשיך.
נגיד בנק ישראל סטנלי פישר: אני רוצה לדבר איתך בחדר שלך אחר כך ולהסביר לך את כל הסיפור, אבל אני מאוד מאוד מודה לכולם כאן, ואני רוצה גם להודות לעמיתים שלנו באוצר, אנחנו יודעים שיש לפעמים מתח בינינו, לפעמים אפילו צעקות, אבל אנחנו מכירים בעובדה שאם לא נשתף פעולה, המשק יסבול מזה, ואנחנו מתכוונים להמשיך לעבוד איתכם.
נגיד בנק ישראל סטנלי פישר: אני חושב שהעובדה שהחוק הזה קיבל את האישור של ועדת הכספים יתרום ליכולת שלנו לעבוד ביחד.
נגיד בנק ישראל סטנלי פישר: זה מוריד כמה מקורות מתח שיש בינינו.
נגיד בנק ישראל סטנלי פישר: ואני רוצה להודות גם לאנשי ההסתדרות, שתרמו ביומיים האחרונים ואפילו קודם.
נגיד בנק ישראל סטנלי פישר: ובוודאי לעמיתים שלי מבנק ישראל, שיושבים כאן סביב השולחן.
נגיד בנק ישראל סטנלי פישר: היועצות המשפטיות שלנו מקבלות מחמאות מכולם, זה מגיע להן, גב' אורנה ואגו וגב' טידה שמיר והמנהל הכללי, חזי, ולמשנה, שלא נמצא כעת, אדי אזולאי.
נגיד בנק ישראל סטנלי פישר: ובסוף אני רוצה להודות למשרד המשפטים, לעורכת דין רוני טלמור, ולעמיתים שלה ולשר המשפטים.
נגיד בנק ישראל סטנלי פישר: אני רוצה להתייחס לשר המשפטים שהיה שר האוצר כשהתהליך הזה התחיל עם ועדת לוין, זה התחיל קודם, ובעצם גם לראש הממשלה שאז היה ראש הממשלה, במקרה.
נגיד בנק ישראל סטנלי פישר: אז זה לקח קצת זמן, זה עוד לא נגמר.
נגיד בנק ישראל סטנלי פישר: כולם אומרים שלא צריכים לפחד מהקריאות השנייה והשלישית, שעומדות בדרך בשבוע הבא, אבל יש ביטוי באנגלית שזה לא נגמר עד שהאישה השמנה התחילה לשיר.
נגיד בנק ישראל סטנלי פישר: אני לא יודע מי היא, אבל אנחנו מחכים לשיר הזה ובזה, אדוני היושב ראש, אני מסיים ולא התייחסתי לעמית שלי, שאנחנו עובדים ביחד, שר האוצר וגם סגן שר האוצר, ואני רואה כאן את האנשים ממשרד ראש הממשלה שלא רק תרמו, אלא הובילו חלקים מאוד חשובים של התהליך וכשהיתה בעיה בדרך כלל איכשהו פתרו אותה.
נגיד בנק ישראל סטנלי פישר: זו היתה דרך של רק חמש שנים בשבילי, אבל זה בעצם דרך של 15 שנים מאז שהתחילו לעבוד על החוק.
נגיד בנק ישראל סטנלי פישר: אז אדוני היושב ראש, אני מודה לך ולחברי הוועדה ובזה אני מסיים, לפחות להיום.
משה גפני: תודה, אדוני הנגיד.
משה גפני: סגן שר האוצר, בבקשה.
יצחק כהן: כן, אז באמת מגיע לכם יישר כח גדול.
יצחק כהן: דוד המלך בתהלים כותב 'לכל תחלה ראיתי קץ'.
יצחק כהן: וגם חוק בנק ישראל, כל כך הרבה שנים, כל כך הרבה עבודה, כל כך הרבה אמוציות, הגיע לפרק ההצבעה בוועדת הכספים לקראת הכנה לשנייה ושלישית.
יצחק כהן: אני מאוד מקווה ששגרת העבודה ממחר בעזרת ה' תביא רוגע וכולנו נהיה מרוכזים איך לקדם את הכלכלה בישראל, לשכוח את משקעי העבר, יוצאים לדרך חדשה ואני מאחל לכם, ולנו, לכלכלת ישראל, וגם מגיע יישר כח לראש הממשלה בעצמו שהיום, יחד עם שר האוצר---
משה גפני: אל תגיד, סיכמנו לא לספר שהוא היה בעניין.
יצחק כהן: ושיהיה בהצלחה ועבודה פורייה.
שלי יחימוביץ': אדוני הנגיד, אני יודעת שאתה לא מרוצה במאה אחוז מהתוצאה, אני יכולה להרגיע אותך שגם אנחנו לא מרוצים במאה אחוז וזה סימן טוב, שאף אחד מהצדדים לא מרוצה במאה אחוז.
שלי יחימוביץ': אני חושבת שעברנו תהליך טוב בעבודה כאן בוועדה על החוק.
שלי יחימוביץ': חברי הוועדה הצליחו לשנות כמה דברים, וגם אתם הצלחתם לשמור על המסגרת ועל הכוונה ועל הרעיון ועל המטרות של בנק ישראל, למעט שינויים קלים.
שלי יחימוביץ': אני שוב רוצה להגיד מה שאמרתי כאן במהלך הדיונים.
שלי יחימוביץ': אנחנו כל הזמן עסקנו בחוק הזה כשאתה ואישיותך לנגד עינינו ויש בזה מכשלה גדולה, מכיוון שהחוק הזה מעניק באמת סמכויות נרחבות ביותר לנגיד בנק ישראל, סמכויות שלא ניתנו בעבר, הרחבה של הסמכויות הקיימות ואני כן מודאגת ממה יהיו ההשלכות של החוק הזה אם במקומך יבוא נגיד בינוני, למשל, ולא נגיד בעל שיעור קומה כמוך, והתמיכה שלנו בחוק היתה במידה רבה בגלל ההערכה העצומה שאנחנו רוחשים לך ולמנהיגות שלך ולהחלטות שקיבלת במשברים האחרונים.
שלי יחימוביץ': אני חושבת שמה שאתה חייב לנו, בתמורה, הוא הארכת הכהונה שלך.
שלי יחימוביץ': נוכח העובדה שאנחנו אישרנו את החוק כשדמותך לנגד עינינו, אז המינימום שמגיע לנו הוא הארכת הכהונה.
מירי רגב: אני מצטרפת לברכות.
מירי רגב: אני חושבת שהחוק יצא אחרת ממה שהוא נכנס, הרבה מאוד בזכות הוועדה ובזכותך, חבר הכנסת גפני.
מירי רגב: אני מאוד שמחה שאחת המטרות שנכנסו לחוק זה הנושא החברתי.
מירי רגב: אני חושב שלמעמד שלך, מר פישר, ולחשיבות של הבנק ושל כל מה שאתם עושים ביחד יש חשיבות עצומה לצמצום הפערים ולצמצום אי השוויון ואני מאוד שמחה שזה נכנס לחוק.
מירי רגב: ואני יודעת שזה לא נכנס כמטרה רק כדי לקבוע אותה כמטרה, אלא שגם הבנק יעשה את הכל כדי לטפל בנושא הזה ולהביא את הנושא הזה לידיעתו של ראש הממשלה בקבלת החלטות ובעניין הזה אני סומכת עליך במאה אחוז, אז ברכות על החוק, ברכות לך, ואנחנו רוצים אותך לכהונה נוספת.
ציון פיניאן: ראשית ברכות ליושב ראש שעשה את הבלתי אפשרי לאפשרי, בהרבה מאוד ישיבות שניהלת אותן ביד רמה, יישר כח.
ציון פיניאן: ולנגיד אני רוצה לומר, כל אחד משאיר את חותמו במשהו, מה שלא יהיה, חוק בנק ישראל ייקרא חוק סטנלי.
ציון פיניאן: עוד עשרים שנה, עוד שלושים שנה זה יהיה החוק הזה.
ציון פיניאן: בטבריה יש לנו מה שנקרא העבר מצמיח עתיד, אז העבר ומערכת היחסים שלך עם האוצר הצמיחה עתיד.
ציון פיניאן: אז אני מאחל לנו שזה יהיה עתיד טוב ועתיד מצוין.
שי חרמש: מאחורי החוק להרגשתי עומד נגיד, הנהלה מקצועית, אדם שידע לעמוד בפרץ בנקודות מבחן קשות במנהיגות, באומץ וביושר, והחוק הוא ביטוי להערכה אישית קודם כל שלנו לכם, שידעתם ליצוק בצמתים הנכונים ובמקומות הנכונים את ההחלטות הקשות והנכונות.
שי חרמש: ווידוי אישי- אין לי תחושות קשות לגבי החוק.
שי חרמש: אני חושב שנעשתה פה עבודה אישית ומקצועית ודיון אינטלקטואלי מרתק.
שי חרמש: אני למדתי הרבה באופן אישי ואני מאוד מרוצה אפילו מהתהליך ואפילו מהתוצאה, חבר הכנסת גפני, ולך, על היד הרמה.
שי חרמש: אני לא זוכר בארבע השנים האחרונות בוועדת הכספים איזה שהוא דיון שהיה כל כך עמוק וכל כך ממצה וכל כך רציני ושיביא לתוצאה כל כך רצויה.
שי חרמש: אז ברכות ומחכים לבשורה מחר שהנגיד יודיע בתקשורת.
חיים אורון: אני מקווה שהנגיד לא שומר כותרת די גדולה מלפני חמש וחצי שנים, שבה אמרתי, מה מביאים לנו אחד כזה שלא מדבר עברית להיות נגיד בנק ישראל?
שי חרמש: ועוד מי מביא אותו.
חיים אורון: אמרתי, וחשבתי שהנגיד צריך להמשיך לקדנציה שנייה---
נגיד בנק ישראל סטנלי פישר: כדי ללמוד עברית.
חיים אורון: אני לא אוהב לספר מה קורה בשיחות בארבע עיניים.
חיים אורון: חשבתי שהנגיד צריך להסכים לכהן לקדנציה שנייה גם מלפני החוק, ואם החוק יעזור לו לקבל את ההחלטה, אז קל וחומר.
חיים אורון: אני חושב שהחוק הוא מאוד חשוב ואני חושב שנעשתה פה עבודה חשובה.
חיים אורון: אני רוצה להגיד לך, חבר הכנסת גפני, באמת כל הכבוד, הובלת פה מהלך מאוד קשה, העובדה שהחוק הזה מתקבל בוועדה פה אחד היא הרבה מאוד בזכותך.
חיים אורון: לא היתה פה בעיה להיתקע לכל מיני פינות ואז היינו מקבלים פה דבר לגמרי אחר, ואני חושב שזו אולי הוכחה.
חיים אורון: יושב ראש הכנסת היה פה אתמול, אני עכשיו לא בטוח אם הבנתי עד הסוף למה הוא בא, אבל אם הבנתי שהוא מתכוון לומר למישהו ש---
יצחק כהן: הסיפור על האורח?
חיים אורון: אם הוא מתכוון לומר למישהו שכן אפשר לחוקק חוקים ולא בחוק הסדרים, ומבלי שסוחטים את הכנסת, אז יש לי כמה דוגמאות, אבל זאת אחת הדוגמאות היותר מוצלחות לעובדה הזאת ואני מקווה שמזה גם הכנסת כולה, והדמוקרטיה הישראלית, תצא נשכרת.
חיים אורון: אז ברכות לכולם.
משה גפני: אדוני הנגיד, רבותיי חברי הכנסת, אני רוצה לומר שבלי הצוות המסור של הוועדה אי אפשר היה לעשות את החוק הזה, כמו שאי אפשר לעשות שום דבר.
משה גפני: אני מתנהג באופן כמעט לא נורמלי, פתאום אני עושה ישיבה ופתאום זה, וגם ההנהלה של הוועדה, המנהל, המזכירות, ובעיקר הלשכה המשפטית, היועצת המשפטית.
משה גפני: אני לא הייתי יכול לחיות עם השיגעונות של עצמי והם יכולים לחיות, פתאום לשנות פה ולשנות שם ולעשות ישיבה כזאת וכזאת.
משה גפני: באמת צוות מסור שבלעדיו אי אפשר לעשות את החוק הזה.
משה גפני: אני רוצה לומר לך, אדוני הנגיד, אני יודע שיש לך קצת הסתייגויות מוועדת הכספים בגלל שזאת ועדה פוליטית ואתה צודק, אני לא מתווכח על זה בכלל, אבל תדע לך שזאת ועדה שמגלה אחריות רבה.
נגיד בנק ישראל סטנלי פישר: נכון.
משה גפני: היה אפשר לעשות הרבה מאוד דברים, תאמין לי, היה אפשר ללכת לכל מיני סמטאות ולכל מיני רחובות ולקחת את ראש הממשלה לפה ואת שר האוצר לשם, ונהגנו באחריות.
משה גפני: 'נהגנו', הכוונה לא אני, אחרים, חברי הוועדה, ובאמת עשינו מכיוון שאנחנו רואים אחריות, אנחנו גם רוצים שתמשיך כנגיד, אנחנו חושבים שזו טובת מדינת ישראל, אנחנו חושבים שצריך לתת עצמאות מוניטרית לבנק, אנחנו סברנו שוועדת הכספים היתה צריכה להיות בעוד חלק מעורבת, אבל אנחנו הסכמנו להתפשר על העניין הזה.
משה גפני: אנחנו רואים בזה דרך חדשה.
משה גפני: אני מאוד התרשמתי מהעובדים שלך בבנק ישראל, מהיועצות המשפטיות ומהאנשים המסורים שלך.
משה גפני: היו דברים שנכנסתי, שאני אפילו מתחרט על זה, אבל מה לעשות, הם הצליחו לכופף אותי... סתם אני אומר.
משה גפני: אבל באמת צוות מסור מאוד.
משה גפני: אני מודה לנציגי המשרדים, משרד המשפטים, משרד האוצר.
משה גפני: אני מודה לסגן שר האוצר, אני מודה לשר האוצר, אני מודה לראש הממשלה שהיה מעורב בעניין הזה ולאנשיו שנמצאים כאן, אני מודה ליושב ראש ההסתדרות, מר עופר עיני, שגם היה מעורב באופן אישי ולאנשיו, אני מודה לממונה על השכר במשרד האוצר.
משה גפני: אני אומר לך שנגיד בנק ישראל בעדך.
משה גפני: הוא לא אומר את זה כל כך מוצלח, אבל הוא בעדך.
משה גפני: ואני שמח על הפשרה שהושגה, הורדנו חוק שהיה יכול להצטייר מאוד מאוד לא יפה ויצא חוק מסודר, נורמלי, עצמאות הבנק נשמרת, לא תהיה השלכת רוחב על פגיעה במשק ובשכר במדינת ישראל.
משה גפני: כתוצאה מהחוק הזה, מעבר לתיקונים שיש בו, לא תקרה תקלה, מה שחששנו שיקרה.
משה גפני: אני באמת מודה לכם על זה.
משה גפני: בפעם הבאה, אני רק מציע שכשתתחילו לנהל משא ומתן של שלוש שנים עם כל מיני גופים, תחסכו את זה, תבואו מיד לוועדה, נעשה לכם את זה בשבוע וחצי.
משה גפני: לגבי הדברים שנשארו פתוחים במהלך הישיבות, אני מבקש להזכיר לחברי הכנסת שהנושא של השתתפות ברכישת תרופות לניצולי שואה, לפני שבועיים קיימנו דיון ואמרנו שאנחנו מקווים שבתוך שבועיים זה יסתדר אבל לצערי הרב זה לא הסתדר.
משה גפני: יש כאן סיכום דיון או הצעה שהגיעה לשר הרווחה, לשר האוצר, לסגן שר הבריאות ואלי.
משה גפני: עדיין העניין לא הסתדר וזה די מבזה שנושא רכישת תרופות לניצולי שואה, עם הסיכום שהיה בעבר, לא מתבצע.
משה גפני: דרך אגב, אלה דברים שאני מתכוון לטפל בהם בפגרה ואפילו ללא ישיבות ועדה.
משה גפני: אני עומד לדבר בנושא הזה באופן פרטני גם עם האנשים בשעה שלא יהיו כאן ישיבות.
משה גפני: בנושא קרן הסיוע לנפגעי העלאת גיל הפרישה, הצעתו של חבר הכנסת מקלב, היה אמור להתקיים דיון.
משה גפני: גם בנושא הזה נמשיך לטפל.
משה גפני: הייתה בקשה שלי שתהיה תוכנית לבינוי בבתי הדין הרבניים אבל לא נעשה עם זה דבר.
משה גפני: אני חושב ששר המשפטים לא נותן לזה עדיפות ואני חושב שהוא גם לא נותן עדיפות לבינוי בתי המשפט.
משה גפני: גם בנושא הזה אני מתכוון לדבר עם המנכ"ל.
משה גפני: הנושא של מיגון ההסעות הסתדר רק באופן חלקי.
משה גפני: זאת אומרת, ה-30 מיליון שקלים עברו וה-30 מיליון שקלים של השנה לא עברו וגם בזה אני רוצה לטפל.
משה גפני: הדגה בכינרת, נושא שהעלה חבר הכנסת ציון פיניאן, עדיין לא הסתיים אבל אתה אומר שהיום בשעה 5:00 תתקיים פגישה שלך עם שאול מרידור.
משה גפני: בכל אופן, בעניין הזה צריך לטפל מכיוון שזה נושא כבד.
משה גפני: ההצעה שהעלה כאן בוועדה ראש עיריית טבריה היא הצעה מצוינת.
ציון פיניאן: כן, אבל האוצר מתנגד לה.
משה גפני: עם האוצר יש לנו חשבון ארוך.
משה גפני: תעדכן אותי לאחר הפגישה שלכם היום.
משה גפני: יש את הנושא של הנגישות, אי תכנון משרד האוצר לתקצב חוקי ותקנות הנגישות.
משה גפני: היו צריכים לעשות זאת כעבור חודש מאז ה-20 בינואר אבל עבר כבר יותר מחודש ועדיין לא נעשה עם זה דבר.
משה גפני: אי יישום תוכנית החומש לשיפור קליטת עולי אתיופיה.
טמיר כהן: קיבלנו מכתב בנושא ממזכירות ראש הממשלה שהם יעלו את הנושא בקרוב.
משה גפני: נעקוב גם אחרי הנושא הזה.
משה גפני: הנושא האחרון הוא כמובן המטוס הממלכתי להטסת הנשיא וראש הממשלה.
משה גפני: דווקא מבקשים ממני להמשיך את הדיון בנושא ואני אכן מתכוון לעשות זאת.
משה גפני: דובר על כך שהם יביאו תוכנית ממשרד ראש הממשלה ומכל הגורמים הנוגעים בדבר.
משה גפני: אם הם יביאו תוכנית, אני אעלה את הנושא לדיון, ואם לא, אני לא אעלה את זה ביוזמתי.
משה גפני: אלה הנושאים בהם אטפל בזמן הפגרה.
אמנון כהן: אדוני היושב ראש, תוכל להטיל חלק מהמטלות על חברי הכנסת.
משה גפני: ביום רביעי יש לנו כל היום ישיבה בנושא העברות.
משה גפני: הרי גם את העודפים אנחנו עושים בהעברות.
משה גפני: אני מבקש שתביא את זה לישיבה בה יהיו הרפרנטים ויכול להיות שאולי נעכב חלק מהכסף או נגיש רביזיה.
משה גפני: אני מבקש לדווח לחברי הוועדה שבשבוע שעבר נפגשתי עם שר האוצר לגבי הנושא של מענקי האיזון.
משה גפני: צר לי לקבוע שמשרד האוצר איננו עושה את מה שהוא צריך לעשות בעניין הזה.
משה גפני: אין בעצם כבר כמעט ויכוח.
משה גפני: היה אפשר למנוע את השביתה.
אמנון כהן: על איזה סכום מדברים?
אמנון כהן: על מה הוויכוח?
משה גפני: מדובר על משהו בסביבות 2 מיליארד ו-600 מיליון שקלים.
משה גפני: יש שם ויכוח לגבי 200 מיליון שקלים שמשרד האוצר אומר שאין לו כרגע כסף והוא מוכן לתת את זה בעוד כחודשיים.
משה גפני: דיברתי עם השלטון המקומי והשלטון המקומי מוכן אפילו לשלושה חודשים.
אמנון כהן: אבל?
משה גפני: לא, בלי אבל.
משה גפני: בעצם לא היה צריך את השביתה ולא היה צריך גם את העיצומים שעכשיו עושות הרשויות המקומיות מול משרדי הממשלה.
משה גפני: לפי דעתי במשרד האוצר זה נושא של אגו.
משה גפני: אין בזה שום נושא ענייני.
משה גפני: אני מאשים את משרד האוצר בטרפוד של מענקי האיזון.
משה גפני: בשבוע שעבר הצעתי לשר האוצר ואמרתי שאני מוכן לתווך ולסיים את העניין הזה והייתי מסיים אותו כבר ביום רביעי או אפילו ביום שלישי.
משה גפני: אין נושאים שנויים במחלוקת.
משה גפני: כולם מסכימים שאין עכשיו כסף במשרד האוצר להעביר בבת אחת את התוספת כולה עליה כבר הסכימו.
משה גפני: דיברתי עם שלמה בוחבוט ודיברתי עם רון מוסקוביץ והם מוכנים לא לחודשיים אלא לשלושה חודשים אבל שנתחיל מהבסיס הזה.
אמנון כהן: על הבסיס יש הסכמה?
משה גפני: באופן עקרוני כן.
משה גפני: אמר לי שר האוצר שלא אתווך.
משה גפני: אולי הוא רוצה לקחת לעצמו את הקרדיט.
משה גפני: אני לא מסכים בשום פנים ואופן.
משה גפני: הייתה אמורה להיות לי פגישה עם שר האוצר ואני ביטלתי אותה בין היתר בגלל הסיבה הזאת.
משה גפני: אני קורא לאוצר לפתור את הבעיה הזאת והיום ולא מחר.
משה גפני: הבעיה הזאת היא ברת פתרון.
משה גפני: אין כאן נושא של כסף.
משה גפני: הגיעו להסכמה פחות או יותר.
משה גפני: צריך להניח את הנושאים של האגו בצד.
משה גפני: הבעיה הזאת היא פתירה ושכולם ידעו שאם יש שביתות ועיצומים, זה בגלל משרד האוצר.
מירי רגב: כמה לא מפתיע מה שאתה אומר.
משה גפני: הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010) (תיקון – אישור התליית ההיטל בעד צריכת מים עודפת), התש"ע-2010.
שגית אפיק: 1.
שגית אפיק: תיקון סעיף 121 בחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, בסעיף 121, אחרי סעיף קטן (ג) יבוא: "(ד) על אף האמור בסעיפים קטנים (א) ו-(ג), הוראות פרק זה לא יחולו לעניין חיוב בתשלום היטל בעד צריכת מים מיום ב' באייר התש"ע (16 באפריל 2010) ועד יום כ"ד בטבת התשע"א (31 בדצמבר 2010) (בסעיף זה – תקופת אי התחולה).
שגית אפיק: ואולם במהלך תקופת אי התחולה רשאי שר האוצר, הסכמת שר התשתיות הלאומיות, לפי המלצת מועצת רשות המים, ובאישור ועדת הכספים של הכנסת, לקבוע בצו כי הוראות פרק זה יחולו לעניין חיוב בתשלום היטל בעד צריכת מים בתקופת אי התחולה, כולה או חלקה".
משה גפני: זאת ההסכמה שהייתה לנו עם אורי שני, מנהל רשות המים.
משה גפני: ה צ ב ע ה הצעת החוק – אושרה פה אחד תודה רבה.
משה גפני: על סדר היום הצעת חוק המכס, הבלו ומס הקניה (ביטול פטור מיוחד) (תיקון) (פטור למוסד ציבורי), התש"ע-2010, הצעתם של חברי הכנסת אברהם מיכאלי ואמנון כהן.
משה גפני: אפשר להקריא את הצעת החוק.
שגית אפיק: הצעת חוק המכס, הבלו ומס הקניה (ביטול פטור מיוחד) (תיקון) (פטור למוסד ציבורי), התש"ע-2010
שגית אפיק: תיקון התוספת בחוק המכס, הבלו ומס הקניה (ביטול פטור מיוחד), התשי"ז-1957, בתוספת, אחרי פרט 11 יבוא: "12.
שגית אפיק: מוסד ציבורי כהגדרתו בסעיף 9(2)(ב) לפקודת מס הכנסה (להלן – הפקודה) שמתקיימים בו כל אלה: (1) מטרתו הציבורית היא סעד או בריאות.
שגית אפיק: (3) הוא פועל שנתיים לפחות.
שגית אפיק: הוא מייבא טובין שנתרמו לו המיועדים לחלוקה ללא תמורה למחוסרי יכולת או לפעילותו השוטפת של המוסד".
שגית אפיק: דיברו אתי מרשות התאגידים ואמרו שבנוסף לרשם העמותות יש גם אישור ניהל תקין שמוציא רשם ההקדשות וכי זה עניין של יום ביומו.
שגית אפיק: רשם ההקדשות מוציא אישור ניהול תקין לחברה לתועלת הציבור.
אמנון כהן: מי ביקש את זה?
שגית אפיק: רשות התאגידים.
אמנון כהן: למה זה חשוב?
אמנון כהן: מספיק ניהול תקין.
שגית אפיק: ממילא אנחנו כותבים רשם העמותות.
שגית אפיק: זאת הרחבה.
אמנון כהן: אני לא רוצה להרחיב.
אמנון כהן: מספיק בירוקרטיה.
שגית אפיק: זאת לא בירוקרטיה אלא להפך.
שגית אפיק: זה תחליפי.
שגית אפיק: זה או-או.
אמנון כהן: אם זה או-או, בסדר.
שגית אפיק: אם כן, הנוסח יהיה: רשם העמותות כמשמעותו בחוק העמותות או רשם ההקדשות כמשמעותו בחוק הנאמנות.
אמנון כהן: למה מכניסים את רשם ההקדשות?
משה גפני: אם זה הקדש.
בועז סופר: זאת לא הייתה דרישה שלי.
בועז סופר: אתה הרי לא רוצה להחמיר אלא להקל.
אמנון כהן: תסביר את המשמעות.
בועז סופר: אם זה הקדש, הסיטואציה היא שאין להם את האישור עצמו.
אמנון כהן: אם ההקדש, הוא גם יכול לייבא.
בועז סופר: אני לא רוצה למנוע ממנו.
שלמה בילבסקי: זאת חברה לתועלת הציבור.
משה גפני: הוא לא מקבל כי יש ויכוח מי צריך לתת את האישור הזה, אבל באופן עקרוני הוא צריך לקבל.
שגית אפיק: עד כאן הצעת החוק.
שגית אפיק: כהסדר משלים, כפי שהוצג בישיבה הקודמת, רשות המסים תתקין את הצו והתקנות.
שגית אפיק: מכיוון שזה לא יובא לאישור ועדת הכספים, אנחנו מקריאים את זה עכשיו כדי שתראו את התמונה הכוללת.
שגית אפיק: זה יכלול תקנות מס ערך מוסף (תיקון), התש"ע-2010: בתוקף סמכותו לפי סעיפים 34 ו-145 לחוק מס ערך מוסף.
שגית אפיק: זה יבוא לוועדת הכספים.
משה גפני: אם כן, לא צריך להקריא את זה.
שגית אפיק: זה פטור ממע"מ לצו הזה.
שגית אפיק: הדבר השני שהוא חשוב יותר הוא צו תעריף המכס.
משה גפני: את זה אנחנו צריכים לאשר עכשיו?
שגית אפיק: אתם לא מאשרים את זה עכשיו אבל חשוב לי שתראו את התנאים שנמצאים כאן.
בועז סופר: למען ההסדר, אנחנו צריכים להציג את זה כחלק.
שגית אפיק: אני מקריאה את תיקון התוספת.
שגית אפיק: אני לא מקריאה באופן מלא אלא אך ורק את התנאים.
שגית אפיק: אנחנו מדברים על תיקון התוספת הראשונה לצו תעריף המכס והפטורים ומס קניה על טובין.
שגית אפיק: מדובר שם על יבוא על ידי המוסד של לא יותר מארבעה משלוחים שערכם הכולל יהיה עד 2 מיליון שקלים בשנת המס כאשר רשימת הטובין והכמויות אושרו לפני היבוא על ידי המנהל והטובין הם אחד מהסוגים המפורטים להלן.
שגית אפיק: זאת אומרת, רק על הסוגים האלה למעשה יינתן הפטור שאתם קובעים בהצעת החוק: ציוד רפואי למעט רכב מנועי שאינו עגלות נכים, ציוד לנכים למעט רכב מנועי שאינו עגלות נכים, הלבשה והנעלה.
רחל אדטו: זאת הנקודה הבעייתית.
משה גפני: לך יש הערות?
איריס וינברגר: כן, מינוריות.